Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11145

c) a 2. Annex-ben ismertetett pirotechnikai vészjelzések előállítására szolgáló eszközökkel. 4.5.2.2 A szárazföldtől az autórotációs távolságon kívül, azonban a felelős állam illetékes hatósága által megállapított távolságon belül üzemelő 3. teljesítmény osztályú forgószárnyas légijárművet szereljék fel a fedélzeten tartózkodó minden személy részére ülőhelyéről vagy fekvőhelyéről azonnal hozzáférhető helyen tárolt mentőmellénnyel vagy egyéb megfelelő egyéni úszóeszközzel. Megjegyzés: A 4.5.2.2 pontban ismertetett szárazföldtől számított távolság meghatározása alkalmával vegyék figyelembe a környezeti körülményeket, valamint a kutató és mentő szolgálat (SAR) igénybevételének lehetőségeit. 4.5.2.3 A 4.5.2.2 pontban meghatározott távolságon túl üzemelő 3. teljesítmény osztályú forgószárnyas légijárművet szereljék fel a 4.5.2.1 pont előírása alapján szükséges vészhelyzeti felszereléssel. 4.5.2.4 A 2. és 3. teljesítmény osztályú forgószárnyas légijármű esetében, amennyiben az olyan helikopter repülőtéren száll fel vagy le, ahol a járató államának véleménye szerint a felszállási vagy leszállási útvonal olyan hosszan vezet vízfelszín felett, hogy az esetleges rendellenes üzemelés vagy repesemény alkalmával vízreszállás valószínű, a forgószárnyas légijárművet szereljék fel legalább a 4.5.2.1 a) alpont előírása alapján szükséges felszereléssel. 4.5.2.5 Minden egyes mentőmellényt és egyéb megfelelő egyéni úszóeszközt, amelyet a jelen 4.5 szakasz előírásai alapján szállítanak, a felhasználó személy feltalálásának megkönnyítése érdekében lássanak el elektromos világítással. 4.5.2.6 Ajánlás – Bármely olyan forgószárnyas légijárművön, amelynek egyedi légialkalmassági bizonyítványát először 1991 január 1-én vagy ezt követően adták ki, a 4.5.2 pont előírása alapján szállított mentőtutajok legalább 50 %-a távirányítással legyen kibocsátható. 4.5.2.7 Ajánlás – A távirányítással nem kibocsátható és 40 kg-nál nehezebb mentőtutajok a kibocsátás megkönnyítése érdekében valamilyen mechanikus kibocsátó szerkezettel legyenek felszerelve. 4.5.2.8 Ajánlás – Bármely olyan forgószárnyas légijármű esetében, amelynek egyedi légialkalmassági bizonyítványát először 1991 január 1. előtt adták ki, 1992 december 31. előtt teljesítendők a 4.5.2.6 és 4.5.2.7 pontok előírásai. 2007/70/II. szám 4.6 A kijelölt szárazföld felett üzemeltetett összes forgószárnyas légijármű Amennyiben a forgószárnyas légijárművet olyan szárazföldi területek felett üzemeltetik, amelyeket az érintett államok olyan területként jelölnek meg, ahol a kutatás és mentés különös nehézségekbe ütközik, a forgószárnyas légijárművet szereljék fel olyan jeladó berendezéssel és életmentő felszereléssel, beleértve a létfenntartási eszközöket is, amelyek nagy valószínűséggel megfelelnek az átrepülendő terület sajátosságainak. 4.7 Vészhelyzeti helyjeladó berendezés (ELT) 4.7.1 A 4.7.2 pont előírása kivételével 2005 január 1-ig minden, a 4.5.1 a) alpont alapján vízfelszín felett üzemeltetett 1. és 2. teljesítmény osztályú és a 4.5.1 b) alpont alapján üzemeltetett 3. teljesítmény osztályú forgószárnyas légijárművet mentőtutajonként legalább egy darab (ELT/S) berendezéssel szereljenek fel, azonban összesen több mint kettő darab vészhelyzeti helyjeladó (ELT) szállítása nem szükséges. 4.7.2 A 4.5.1 a) alpont alapján a vízfelszín felett üzemeltetett összes 1. és 2. teljesítmény osztályú és a 4.5.1 b) alpont alapján üzemeltetett 3. teljesítmény osztályú forgószárnyas légijárművet, amelynek egyedi légialkalmassági bizonyítványát először 2002 január 1. után adják ki, mentőtutajonként legalább egy darab automatikus valamint legalább egy vészhelyzeti helyjeladó (ELT/S) berendezéssel szereljenek fel. 4.7.3 2005 január 1-től a 4.5.1 a) alpont alapján vízfelszín felett üzemeltetett összes 1. és 2. teljesítmény osztályú és a 4.5.1 b) alpont alapján üzemeltetett összes 3. teljesítmény osztályú forgószárnyas légijárművet mentőtutajonként legalább egy darab automatikus valamint legalább egy vészhelyzeti helyjeladó (ELT/S) berendezéssel szereljenek fel. 4.7.4 A 4.7.2 pont előírása kivételével 2005 január 1-ig a 4.6 szakasz alapján kijelölt szárazföldi területek felett repülést végrehajtó összes forgószárnyas légijárművet legalább egy darab vészhelyzeti helyjeladó (ELT) berendezéssel szereljenek fel. 4.7.5 A 4.6 szakasz alapján kijelölt szárazföldi területek felett repülést végrehajtó minden forgószárnyas légijárművet, amelynek egyedi légialkalmassági bizonyítványát először 2002 január 1. után adják ki, legalább egy darab automatikus vészhelyzeti helyjeladó (ELT) berendezéssel szereljenek fel. 4.7.6 2005 január 1-től a 4.6 szakasz alapján kijelölt szárazföldi területek felett repülést végrehajtó minden forgószárnyas légijárművet legalább egy darab automatikus vészhelyzeti helyjeladó (ELT) berendezéssel szereljenek fel. 4.7.7 Ajánlás – Az összes forgószárnyas légijárművet szereljék fel automatikusan működésbe lépő vészhelyzeti helyjeladó (ELT) berendezéssel. 4.7.8 A fenti 4.7.1 – 4.7.7 pontok alapján felszerelt vészhelyzeti helyjeladó (ELT) berendezés a 10. Annex III. kötet vonatkozó előírásai szerint üzemeljen. 2007/70/II. szám 4.8 A nagy repülési magasságon üzemeltetett összes forgószárnyas légijármű Megjegyzés: A szövegben alkalmazott abszolút légnyomás értékeknek megfelelő, a nemzetközi műlégkör alapján meghatározott megközelítő magasságok a következők: Abszolút légnyomás magasság – méter magasság – láb 700 hPa 10 000 620 hPa 13 000 376 hPa 25 000 4.8.1 Azt a forgószárnyas légijárművet, amelyet olyan repülési magasságokon kívánnak üzemeltetni, amelyeken a személyek részére rendszeresített kabin(ok)ban a légnyomás 700 hPa értéknél alacsonyabb lesz, szereljenek fel oxigén tároló és adagoló berendezéssel, amely lehetővé teszi a 2.3.8.1 pontban előírt oxigén készlet tárolását és szükség szerinti adagolását. 4.8.2 Azt a forgószárnyas légijárművet, amelyet olyan repülési magasságokon kívánnak üzemeltetni, amelyeken az atmoszférikus légnyomás 700 hPa értéknél alacsonyabb lesz, azonban a forgószárnyas légijármű személyek részére rendszeresített kabinjá(i)ban megfelelő módszerekkel 700 hPa értéknél nagyobb nyomást biztosítanak, szereljenek fel oxigén tároló és adagoló berendezéssel, amely lehetővé teszi a 2.3.8.2 pontban előírt oxigén készlet tárolását és szükség szerinti adagolását. 4.8.3 Azt a forgószárnyas légijárművet, amelyet olyan repülési magasságokon kívánnak üzemeltetni, amelyeken az atmoszférikus légnyomás 376 hPa értéknél magasabb, azonban a forgószárnyas légijármű négy percen belül nem tud olyan biztonságosan olyan repülési magasságra süllyedni, amelyen az atmoszférikus légnyomás értéke 620 hPa és amelynek egyedi légialkalmassági bizonyítványát 1998 november 9-én vagy ezt követően adták ki, a 2.3.8.2 pont előírásának megfelelő automatikusan működésbe lépő oxigén berendezéssel szereljenek fel. Az oxigén adagoló eszközök teljes száma legalább 10 %-al több legyen, mint az utasok és utaskabin személyzet üléseinek száma. 4.8.4 Ajánlás – Azt a forgószárnyas légijárművet, amelyet olyan repülési magasságokon kívánnak üzemeltetni, amelyeken az atmoszférikus légnyomás 376 hPa értéknél magasabb, azonban a forgószárnyas légijármű négy percen belül nem tud olyan biztonságosan olyan repülési magasságra süllyedni, amelyen az atmoszférikus légnyomás értéke 620 hPa és amelynek egyedi légialkalmassági bizonyítványát 1998 november 9. előtt adták ki a 2.3.8.2 pont előírásának megfelelő automatikusan működésbe lépő oxigén berendezéssel, szereljenek fel. Az oxigén adagoló eszközök teljes száma legalább 10 %-al több legyen, mint az utasok és utaskabin személyzet üléseinek száma. 4.9 Jegesedési körülmények között üzemeltetett összes forgószárnyas légijármű Az összes olyan forgószárnyas légijárművet, amely ténylegesen jelentett vagy várható jegesedési időjárási körülmények között üzemeltetnek, alkalmas jegesedést gátló és/vagy jégtelenítő rendszerrel szereljenek fel. 4.10 Műszerrepülési szabályok szerint üzemeltetett összes forgószárnyas légijármű 4.10.1 A műszerrepülési szabályok szerint (IFR) üzemeltetett összes forgószárnyas légijárművet vagy azokat, amelyek üzemeltetésük során egy vagy több műszer segítsége nélkül nem tarthatók a kívánt repülési helyzetben, szereljék fel:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes